Syvert Amundsen Eeg

Syvert Amundsen Eeg også Syvert Omundsson Eeg (født 1757, død 20. november 1838Syvert Amundsen Eeg i Biographiske Efterretninger om Eidsvolds-Repræsentanter og Storthingsmænd i Tidsrummet 1814-1845 / side 156) fra gården Eik i Søgne, var skipper og gårdbruker.

Han ble valgt som en av Mandals amts tre representanter til riksforsamlingen på Eidsvoll i 1814, og var med på å vedta Norges grunnlov.

Eeg var svært dyktig og respektert. Det er sannsynlig at hans fortjenester som skipper under Napoleonskrigene, hvor forsyninger ble bragt til landet, bidro til at han ble valgt. På Eidsvoll gjorde han seg lite bemerket. Den 15. eller 16. april brakk han armen og ble behandlet av medrepresentanten Alexander Møller som var lege.

Eeg stemte også for unionen med Sverige.Syvert Amundsen Eeg fra Eidsvoll 1814 
Det er reist et minnesmerke over Eeg utenfor Søgne gamle kirke.Søgne gamle kirke  fra Sogneguiden

Eeg var en relativt stor gård. Hovedhuset var derimot relativt lite. Huset er i dag svært godt bevart og ligger ved fylkesvei 159 like sør for E18 mellom Lunde og Søgne. Det ble riktignok flyttet noen meter i 1994 ved anlegg av en ny sykkelvei.

 Litteratur 
 Kathrin Papst: Syvert Eeg og gården Eeg i Søgne, i Jørn Holme (red.): De kom fra alle kanter - Eidsvollsmennene og deres hus, Cappelen Damm 2014, s. 327-329.
 Anders Bjønnes m.fl. (redaktører): Eidsvollsmennene – Hvem var de?, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814

 Referanser 

 Eksterne lenker 


Kategori:Eidsvollsmenn
Kategori:Norske bønder
Kategori:Norske sjøfolk
Kategori:Personer fra Søgne kommune
Kategori:Artikler i sjøfart-prosjektet